มาร์ก กุยยู

มาร์ก กุยยู ปาซ (; เกิด 4 มกราคม ค.ศ. 2006) เป็นนักฟุตบอลอาชีพชาวสเปน ปัจจุบันเล่นเป็นกองหน้าให้กับบาร์เซโลนาในลาลิกา

ระดับสโมสร 
กุยยูเกิดที่กรานุลเย็ส, บาร์เซโลนา, แคว้นคาตาโลเนีย เขาเริ่มต้นอาชีพของเขากับ Sant Celoni Barca เขาเป็นแฟนคลับของบาร์เซโลนา เขาไปร่วมทีมบาร์เซโลนาในฤดูกาล 2013–14 และได้รับการฝึกฝนผ่านศูนย์ฝึกเยาวชนลา มาเซีย ซึ่งเป็นศูนย์ฝึกเยาวชนที่มีชื่อเสียงของบาร์เซโลนา และถูกเรียกติดทีมชุดใหญ่เป็นครั้งแรกในเดือนมิถุนายน 2023 ก่อนเกมพรีซีซันกับเซลตาบีโก และวิสเซล โกเบ คู่แข่งจากญี่ปุ่น กุยยูเปิดตัวอย่างไม่เป็นทางการให้กับบาร์เซโลนาในเกมหลัง โดยลงแทนรอแบร์ต แลวันดอฟสกี ในครึ่งหลัง

ในวันที่ 11 ตุลาคม 2023 เขาถูกเรียกติดทีมชุดใหญ่อีกครั้งสำหรับการแข่งขันลาลิกาเจอกับกรานาดา แม้ว่าในที่สุดเขาจะไม่ได้ลงเล่นในนัดนี้ก็ตาม ในเดือนเดียวกันนั้น เขาได้รับการเสนอชื่อจากหนังสือพิมพ์ เดอะการ์เดียน ของอังกฤษให้เป็นหนึ่งในผู้เล่นที่ดีที่สุดที่เกิดในปี 2006 จากทั่วโลก เมื่อวันที่ 22 ตุลาคม 2023 กุยยูยิงประตูแรกในการเปิดตัวให้กับทีมชุดใหญ่ในเกมลาลิกาที่ชนะ 1–0 เหนือแอทเลติกบิลเบา โดยลงมาเป็นตัวสำรองในนาทีที่ 79 และทำประตูชัยในเวลาเพียง 33 วินาทีหลังจากลงไปในสนามจากการยิงตรงกรอบครั้งแรก

สไตล์การเล่น 
อิบัน การ์ราสโก โค้ชเยาวชนของบาร์เซโลนา กล่าวถึงกุยยูว่าเป็น "นักเตะหมายเลข 9 สุดคลาสสิค" และยังยกย่องความสามารถในการเล่นลูกกลางอากาศ ความเร็ว ความแข็งแกร่ง และการทำงานหนักของเขาอีกด้วย

อ้างอิง 

นักฟุตบอลเยาวชนทีมชาติสเปน
ผู้เล่นในปริเมราดิบิซิออนเอร์เรเฟฟ
ผู้เล่นในลาลิกา
กองหน้าฟุตบอลชาย
นักฟุตบอลชายชาวสเปน
ผู้เล่นสโมสรฟุตบอลบาร์เซโลนา